Zhengzhou

Ti Zhengzhou ket ti kapitolio ken kadakkelan a siudad ti Probinsia ti Henan iti sentral a parte ti Republika ti Tattao ti Tsina. Maysa daytoy kadagiti Nailian a Sentral a Siudad iti Tsina, ti sentro ti lugar ti Tengnga a Tantanap, ken agserbi a kas ti sentro ti politika, ekonomia, teknolohia, ken edukasion iti probinsia, ken kas pay ti nangruna a sentro ti pagluganan iti Tsina (highway, perokaril, abiasion, komunikasion). Ti lugar ti metropolitano ti Zhengzhou (mairaman ti Zhengzhou ken Kaifeng) ket ti bugas a lugar ti Sona ti Ekonomia ti Tengnga a Tantanap.

Ti Zhengzhou ket maysa a Nailian a Sibilisado a Siudad, listaan ti Estado a Nadayeg a Historikal ken Kultural a Siudad, maysa kadagiti Walo a Taga-ugma a Siudad ken maysa kadagiti duyan ti Sibilisasion ti Tsina, kenti nakayanakan nii Duyaw nga Emperador. Iti pakasaritaan, kapitolio idi ti Tsina ti Zhengzhou para kadagiti rinibu a tawen (lima a beses). Iti agdama, adda dagiti dua a Lugar a Tawid ti Kultura ti Lubong (mairaman dagiti 15 a lugar) iti Zhengzhou. Ti Zhengzhou Commodity Exchange (ZCE) ket ti immuna a futures exchange ti Tsina, ti Sona ti Ekonomia ti Eropuerto ti Zhengzhou ket ti immuna a Sona ti Ekonomia ti Eropuerto ti Tsina.

Mabirukan ti siudad iti akin-amianan nga igid ti Karayan Duyaw, ken maysa kadagiti Walo a Nalatak a Taga-ugma a Kapitolio ti Tsina . Kas maysa a sentro ti network ti nailian a transportasion ti Tsina, adda dagiti perokaril a mangikapet ti Zhengzhou ken Europa, ken ti maysa a matarigagay a sangalubongan nga eropuerto (Asia, Europa, Aprika, Amerika, Oceania).

Addan iti populasion ti Zhengzhou kadagiti 10,120,000 nga agtataeng, ken addaan iti GDP iti 1.014-bilion (RMB) idi 2018. Ti siudad ket maysa kadagiti naipadakkel a lugar iti rehion ti Henan. Nanaganan idi ti Nalatlatak a Zhengzhou kas maysa kadagiti 13 a rumrummuar a mega-siudad iti Tsina iti reporta idi Hulio 2012 babaen ti Economist Intelligence Unit, ken opisial a nanaganan a kas ti maikawalo a Nailian a Sentral a Siudad  idi 2017 babaen ti sentral a gobierno iti Beijing.

Dagiti nagibasaran

Dagiti akinruar a silpo 

 Website ti Gobierno ti Zhengzhou 

Dagiti kapitolio ti probinsia idiay Tsina